laion/Wikipedia-Exotic huggingface dataset:
טרוי מרפי

טרוי ברנדון מרפי (באנגלית: Troy Brandon Murphy; נולד ב-2 במאי 1980) הוא כדורסלן עבר אמריקאי, אשר שיחק בליגת ה-NBA בין השנים 2001–2012. ממוצעיו הכוללים לאורך הקריירה הם 10.8 נקודות, 7.8 ריבאונדים ו-1.5 אסיסטים למשחק. מרפי נולד וגדל בעיר מוריסטאון שבניו ג'רזי. כבר בשנותיו הראשונות בקבוצת הכדורסל של "תיכון דלבארטון" הצטיין עם ממוצעים של 20.5 נקודות ו-11.8 ריבאונדים למשחק כבר בכיתה י'. בעונה הבאה נבחר לחמישיית העונה של ליגת התיכונים בניו ג'רזי, ובעונתו האחרונה הוביל את כל קלעי ליגת התיכונים במדינה עם 33.0 נקודות בממוצע למשחק. בשנת 1998 החל ללמוד באוניברסיטת נוטרדאם אשר בצפון אינדיאנה, ובכל שלוש עונותיו בקבוצת האוניברסיטה הוביל את שחקניה בנקודות ובריבאונדים, עם ממוצעים כוללים של 21.4 נקודות ו-9.8 ריבאונדים למשחק. הן בעונת 1999/2000 והן בעונת 2000/2001 זכה מרפי בתואר השחקן המצטיין של מחוז ה-"Big East", ובשתיהן נבחר לחמישיית העונה של ליגת המכללות (First-team All-American). בדראפט ה-NBA‏ 2001 נלקח מרפי בבחירה ה-14 על ידי גולדן סטייט ווריורס, אשר צירפו באותו הדראפט גם את ג'ייסון ריצ'רדסון (בחירה חמישית) ואת גילברט ארינאס (בחירה 31). לאחר עונת רוקי סולידית, ביסס עצמו מרפי כשחקן חמישייה קבוע החל מעונתו השנייה עם הווריורס, בה העמיד ממוצעים של 11.7 נקודות ו-10.2 ריבאונדים למשחק. בהצבעות לפרס השחקן המשתפר של אותה עונה סיים מרפי במקום השלישי, אחרי ארינאס ומאט הארפרינג. בשנים הבאות היה אחד השחקנים הבולטים בקבוצה הצעירה, לצד ריצ'רדסון, מייק דאנליבי ובארון דייוויס. בעונת 2004/2005 קלע שיא קריירה של 15.4 נקודות בממוצע למשחק. בינואר 2007, לאחר כ-5 עונות וחצי בגולדן סטייט, הועבר מרפי יחד עם דאנליבי ושני שחקנים נוספים לאינדיאנה פייסרס, בתמורה לאל הרינגטון, סטיבן ג'קסון, שארונאס יאסיקביצ'יוס וג'וש פאוול. ב-3 וחצי עונותיו באינדיאנה המשיך להציג יכולת גבוהה כשחקן חמישייה, עם ממוצעים של 13.3 נקודות ו-9.2 ריבאונדים למשחק. את עונת 2008/2009 סיים עם ממוצע הריבאונדים השני בגובהו ב-NBA (אחרי דווייט הווארד), עם 11.8 למשחק, וכן עם 45.0% קליעה לשלוש – הנתון השלישי בגובהו בליגה. לקראת עונת 2010/2011 נשלח מרפי בטרייד לניו ג'רזי נטס, ובמהלך אותה עונה עבר לבוסטון סלטיקס. כשחקן הסלטיקס השתתף לראשונה בקריירה במשחק פלייאוף, לאחר 9 עונות בהן קבוצותיו כשלו להעפיל אליו. בשתי העונות הבאות שיחק עבור לוס אנג'לס לייקרס ודאלאס מאבריקס, בהתאמה, בטרם פרש ממשחק. מדיה וקבצים בנושא טרוי מרפי בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA סטטיסטיקות ה-NBA של מרפי, באתר basketball-reference.com ביוגרפיה, באתר תיכון דלבארטון ממוצעי המכללות של מרפי, באתר sports-reference.com רשימת הנבחרים בדראפט 2001, באתר basketball-reference.com תוצאות ההצבעות לפרסי עונת 2002/2003, באתר basketball-reference.com הרינגטון ושאראס עברו לגולדן סטייט, באתר וואלה, 17 בינואר 2007 המובילים הסטטיסטיים של עונת 2008/2009, באתר basketball-reference.com מרפי נשלח בטרייד לניו ג'רזי, באתר הניו יורק טיימס, 12 באוגוסט 2010 מרפי סיכם על חוזה בבוסטון, באתר ESPN,‏ 2 במרץ 2011
טקסי (להקה רומנית)

טקסי (ברומנית: Taxi) היא להקת פופ-רוק רומנית. הלהקה נוסדה בבוקרשט ב-1999, מקים הלהקה הוא הפזמונאי דן תאודרסקו, שמשמש כסולן שלה, בשלבי הקמתה של הלהקה הוא גייס בתחילה את אדריאן בורטון איתו עבד בפרויקטים נוספים קודם לכן. שירם הראשון שזכה להצלחה הוא "Criogenia salvează România" שמילות השיר עסקו באירוניה פוליטית, השיר אף צבר מעריצים בקרב חברי הפרלמנט הרומני. בסוף 1999 יצא האלבום הראשון שלהם "Jumătate de album". הם נבחרו לייצג את רומניה באירוויזיון 2000 שנערך בסטוקהולם עם השיר "ירח", השיר נכתב בתחילה ברומנית, אך באירוויזיון הושר בתרגום לאנגלית, בתחרות הם היו במקום ה-17. מספר חודשים אחרי הופעתם הוציאו שיר הנקרא "E.B.U" (איגוד השידור האירופאי) בו הם הביעו את התאכזבותם ממיקומם בתחרות. ב-2009 הוציאו את הסינגל "Cele două cuvinte" (שתי המילים), השיר הסביר את הקושי של גברים בלהגיד את המילה "אני אוהב אותך", בקליף של השיר הופיעו מספר גדול של ידוענים גברים (שחקנים, זמרים, ספורטאים) מרומניה. אתר האינטרנט הרשמי של טקסי טקסי, ברשת החברתית פייסבוק טקסי, באתר MusicBrainz (באנגלית) טקסי, באתר Discogs (באנגלית)
עונת 2015/2016 בליגת כדורגל נשים ראשונה

עונת 2015/2016 בליגת כדורגל נשים ראשונה הייתה העונה ה-18 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-10 בנובמבר 2015 והסתיימה ב-26 במאי 2016. הקבוצה שסיימה ראשונה בליגת הנשים השנייה בעונת 2014/2015 והצטרפה לליגת נשים ראשונה לקראת עונה זו הייתה מכבי באר שבע. הליגה הסדירה כללה 9 קבוצות ששיחקו ביניהן במשך 2 סיבובים בני 9 מחזורים כל אחד (לכל קבוצה 8 משחקים בסיבוב) - 18 מחזורים בסך הכל (16 משחקים לקבוצה). לאחר מכן פוצלה הליגה לפלייאוף עליון שבו 5 קבוצות ששיחקו ביניהן במשך 2 סיבובים בני 5 מחזורים כל אחד (4 משחקים לקבוצה בסיבוב) ופלייאוף תחתון שבו 4 קבוצות ששיחקו ביניהן במשך 2 סיבובים בני 3 מחזורים כל אחד, שכוללים תוספת של 10 ו-6 מחזורים לעונה הסדירה בהתאמה ובסה"כ 28 ו-24 מחזורים בהתאמה (24 משחקים לקבוצה בפלייאוף העליון ו-22 בתחתון). לפי תקנון האליפות האקדמיה לכדורגל בנות לא יכלה לרדת ליגה. בעונה זו ניתן לכל קבוצה לצרף 3 שחקניות זרות. בנוסף, חייבו כל קבוצה לרשום בטופס המשחק לפחות שתי שחקניות ישראליות מתחת לגיל 20 ולשתף אותן במשחק לפחות 45 דקות (במצטבר). אס"א תל אביב, אלופת העונה הקודמת, לא הצליחה להגן על תוארה. מ.כ. רמת השרון זכתה בתואר בפעם הראשונה בתולדותיה. מכבי באר שבע סיימה אחרונה וירדה חזרה לליגה השנייה לאחר עונה אחת בלבד. גביע המדינה בכדורגל נשים 2015/2016 עונת 2015–2016 ליגת על נשים, באתר ההתאחדות לכדורגל בישראל ליגת הנשים נפתחת: מי תחגוג בסיום השנה?, באתר ערוץ הספורט, 10 בנובמבר 2015 תום נחום, ‏לראשונה בתולדותיה: רמת השרון זכתה באליפות, באתר ONE‏, 22 במאי 2016 החלטת ההנהלה לשינוי התקנון
רוגר פונטארה

פרד רוגר פונטארה (בשוודית: Fred Roger Pontare; נולד ב-17 באוקטובר 1951) הוא זמר שוודי. פונטארה נולד בנורבוטן בשם רוגר יוהאנסון למשפחה ממוצא לאפי. בסוף שנות השבעים היה חבר בלהקת "Nebulosa". ב-1985 הופיע בתיאטרון במחזה "ישו כוכב עליון". ב-1988 יצא הסינגל הראשון שלו "Christmastime is Here Again", וב-1995 יצא האלבום שלו "Sinatrafied". הוא ייצג את שוודיה באירוויזיון פעמיים: ב-1994 ביצע ביחד עם הזמרת מארי ברגמן את הדואט "Stjärnorna" והם סיימו במקום ה-13; וב-2000 ייצג את שוודיה בשנית בתחרות עם השיר "When Spirits Are Calling My Name", וסיים במקום השביעי. הוא השתתף במלודיפסטיבלן ב-1999 ו-2006. ב-2000 הוא הופיע בסרט "Gossip", ביחד עם הלנה ברגסטרום ולנה אנדרה. ב-2009 התחרה בתוכנית הבידור "Körslaget" של ערוץ TV4. הוא אביו של הזמר וינסנט פונטרה. מדיה וקבצים בנושא רוגר פונטארה בוויקישיתוף אתר האינטרנט הרשמי של רוגר פונטארה (בשוודית) רוגר פונטארה, ברשת החברתית פייסבוק רוגר פונטארה, ברשת החברתית אקס (טוויטר) רוגר פונטארה, סרטונים בערוץ היוטיוב רוגר פונטארה, במסד הנתונים הקולנועיים IMDb (באנגלית) רוגר פונטארה, באתר אפל מיוזיק (באנגלית) רוגר פונטארה, באתר ספוטיפיי רוגר פונטארה, באתר סאונדקלאוד (באנגלית) רוגר פונטארה, באתר Last.fm (באנגלית) רוגר פונטארה, באתר AllMusic (באנגלית) רוגר פונטארה, באתר MusicBrainz (באנגלית) רוגר פונטארה, אמן באתר Encyclopedia Metallum (באנגלית) רוגר פונטארה, באתר דיזר רוגר פונטארה, באתר Yandex.Music (ברוסית) רוגר פונטארה, באתר Discogs (באנגלית) רוגר פונטארה, באתר Songkick (באנגלית) רוגר פונטארה, באתר Genius רוגר פונטארה, באתר SecondHandSongs רוגר פונטארה, באתר טיידל (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הדור הגנוב

הדור הגנוב (באנגלית: "Stolen Generation") הוא מונח המתאר את הילדים האוסטרלים האבוריג'ינים, שהועברו מבתיהם וממשפחותיהם על ידי נציגי הממשלה האוסטרלית ונציגי הכנסייה, בשנים 1972-1900. לפי הנתונים הממשלתיים, לפחות 35,000 ילדים הועברו מבית הוריהם. אולם מכיוון שבמקרים רבים לא נשמרו רישומים מסודרים על ידי הרשויות, כנראה שמדובר במספרים גדולים בהרבה. לפיכך, כיום מעריכים שבין 10% ל-30% מן הילדים בני העם האבוריג'יני, הועברו מבתיהם בשנים אלו. ילדים אבוריג'ינים אשר עורם היה בהיר באופן יחסי, או שאחד מהוריהם היה לבן, הועברו בחסות החוק האוסטרלי למשפחות אחרות, על-מנת שיחיו את חייהם כלבנים. הוריהם של הילדים לא נשאלו ולא שותפו בהחלטות, אלא התבקשו למסור את ילדיהם לרשויות. במקרים שבהם הייתה התנגדות אף נלקחו הילדים בסיוע משטרתי. לפי אופן המחשבה של המתכננים והמבצעים באותן שנים, פעולות אלה נעשו כדי להגן על הילדים. למרות זאת, כיום הן נחשבות כפגיעה חמורה בזכויות האדם של הילדים האבוריג'ינים ושל משפחותיהם, וניתוק הילדים ממשפחותיהם ומתרבותם נתפס כפעולה שלא הייתה ראויה. אופן העברתם של הילדים, היקף התופעה, וההשפעה על הילדים שהועברו ועל העם האבוריג'יני כולו, הם מקור לכעס, עוינות וחוסר אמון מצד העם האבוריג'יני כלפי השלטונות האוסטרלים, שלא שככו עד היום. באפריל 1997, פרסמה האגודה האוסטרלית לזכויות הפרט דוח מקיף, לאחר שחקרה את הנושא. תגובתם של השלטונות האוסטרלים עם פרסום הדוח הייתה אמביוולנטית. מצד אחד, הביעה ממשלת אוסטרליה צער רב על העוול שנגרם לעם האבוריג'יני. מצד שני, טענה הממשלה, כי פעולותיה היו על פי חוק, ומתוך כוונות טהורות של דאגה לטובת הילדים, לפי הערכים שהיו נהוגים בעבר. מסיבה זו, סירב ראש ממשלת אוסטרליה באותה עת, ג'ון הווארד, להביע התנצלות פומבית. פרשת הדור הגנוב ושאלת ההתנצלות עליו הפכה לנושא חשוב בפוליטיקה האוסטרלית. האבוריג'ינים, ארגוני זכויות אדם, ורבים מאזרחי המדינה דרשו שהממשלה תתנצל. יום מחאה שנתי, אשר זכה לכינוי "יום ההתנצלות", צוין ברחבי המדינה. בשנת 2000, בטקס הנעילה של אולימפיאדת סידני הובעה מחאה ובקשת סליחה יוצאת דופן, אשר לא תואמה עם המארגנים, כאשר חברי הלהקה האוסטרלית "Midnight Oil" הופיעו כשעל בגדיהם כתובה באנגלית המילה "SORRY" שתרגומה "סליחה". בסוף 2007 נבחר קווין ראד ממפלגת הלייבור האוסטרלית לראש ממשלת אוסטרליה, והחליף בתפקיד את ג'ון הווארד מהמפלגה הליבראלית. עם בחירתו של ראד, נסללה הדרך להתנצלות רשמית. בכינוס הפרלמנט החדש, ב-13 בפברואר 2008, נשא ראד נאום במעמד ראשי ממשלות קודמים ונציגים של "הדור הגנוב". בנאומו, הביע ראד את התנצלות ממשלת אוסטרליה בפני האבוריג'ינים ואנשי "הדור הגנוב". האופוזיציה הליברלית הצטרפה לבקשת הסליחה והפרלמנט הצביע פה אחד בעד הבעת ההתנצלות. הנושא נדון בהרחבה בסרט העלילתי "אוסטרליה" (2008), אשר הרוב הגדול של יוצריו והשחקנים בו, בהם ניקול קידמן ויו ג'קמן, הם אוסטרלים. יום ההתנצלות פרשת ילדי תימן פרשת ילדי ראוניון ארוכה הדרך הביתה (סרט, 2002) מערכת הפנימיות של האינדיאנים הקנדים מדיה וקבצים בנושא הדור הגנוב בוויקישיתוף דו"ח האגודה האוסטרלית לזכויות הפרט על "הדור הגנוב" (באנגלית) Dylan Welch, קווין ראד מתנצל, באתר ה"סאנדיי מורנינג הראלד"
מיקי כהן (גנגסטר)

מאייר האריס "מיקי" כהן (באנגלית: Meyer Harris "Mickey" Cohen;‏ 4 בספטמבר 1913 – 29 ביולי 1976) היה גנגסטר יהודי-אמריקאי מלוס אנג'לס, שעמד בראש משפחת הפשע "כהן", ושמר על קשרים הדוקים עם המאפיה האמריקאית של שנות ה-30 עד שנות ה-60. מיקי כהן נולד למשפחה של מהגרים יהודים, יוצאי אוקראינה. בגיל 6 מכר עיתונים ברחוב, וסייע לאחיו הארי ולואי. עד מהרה הוא ושני אחיו נמשכו לעולם הפשע. ב-1923, בגיל 9, מכר אלכוהול ועבד בבית מרקחת. באותה שנה נעצר לראשונה, אך בזכות קשריו של אחיו נחלץ מענישה, והמשיך למכור אלכוהול בלוס אנג'לס. בבגרותו עסק באגרוף, ומשעבר לניו יורק השתתף בתחרויות אגרוף מקצועניות. במהלך התחרויות דבק בו הכינוי "הגנגסטר מיקי כהן" (Gangster Mickey Cohen). בתקופת היובש הוא התיישב בשיקגו, והצטרף לארגון פשיעה מקומי. הוא נאסר על רצח מספר מאפיונרים בעת משחקי קלפים. הוא שוחרר לאחר זמן קצר ועבד עבור ג'ייק גוזיק. אך לאחר ויכוח עם יריב במשחק קלפים נמלט משיקגו לקליבלנד ועבד עבור לו רוטקופף, שותפו של מאיר לנסקי ובאגסי סיגל. בשל מחסור בעבודה בקליבלנד, אפשר לו רוטקופף לעבוד עם סיגל בקליפורניה. הוא נשלח ללוס אנג'לס, ובעת שיתוף הפעולה עמם הקים את Flamingo Las Vegas בלאס וגאס. לאחר כמה ניסיונות התנקשות בחייו, הוא הפך את ביתו למבצר והציב פרוז'קטור ומערכת איתות. כמו כן, רכש רכב משוריין מדגם קאדילק, ושכר את ג'וני סטומפנאטו לשומר ראשו (לפני מותה של לנה טרנר). עד מהרה, כהן לכד את תשומת לבם של השלטונות והבולשת הפדרלית. בשנת 1950 עניינו נחקר בוועדה של הסנאט של ארצות הברית, והוא הואשם בהעלמת מיסים, ונשפט לארבע שנות מאסר. בסוף שנות ה-50 הופיע בטלוויזיה והתראיין אצל מייק וולס. ב-1961 נשפט שוב על אותו עוון ונשלח לכלא אלקטרז. רכבו המשוריין הוחרם על ידי משטרת לוס אנג'לס וכיום מאוחסן כמוצג במוזיאון הרכבים של ניו זילנד. בעת שהותו באלקטרז ניסה אחד העצורים לרצוח אותו באמצעות חתיכת צינור. ב-1972 שוחרר מהכלא באטלנטה. ב-1976 נפטר בשנתו ונקבר בבית הקברות הילסייד ממוריאל פארק, בקלבר סיטי שבקליפורניה. בסרט באגסי (1991), מיקי כהן גולם על ידי השחקן הארווי קייטל. שהיה מועמד לפרס שחקן המשנה הטוב ביותר בטקס פרסי האקדמיה האמריקאית לקולנוע. בסרט So I Married an Axe Murderer (1993), מיקי כהן הוזכר כמי שהיה אסיר בכלא אלקטרז. בסרט L.A. Confidential (1997), מיקי כהן גולם על ידי פול גילפויל. בסרט הדאליה השחורה (2006), מיקי כהן אוזכר בקצרה. בסרט יחידת הגנגסטרים (2013), כהן גולם על ידי שון פן והוא היה האנטגוניסט הראשי בסרט, המגולל באופן חופשי את נפילתו של המאפיונר. פטריק פישלר דובב את דמותו של כהן במשחק הווידאו L.A. Noire (המתרחש בשנת 1947). בסדרת הטלוויזיה של פרנק דראבונט Mob City, כהן גולם על ידי ג'רמי לוק. באגסי סיגל מדיה וקבצים בנושא מיקי כהן בוויקישיתוף מיקי כהן, באתר "Find a Grave" (באנגלית) "L.A. Noire Has A Star Studded Cast Of Whatstheirnames. |". Hmsfriday.com. 2011-03-10. נבדק ב-2014-01-15.
אנלי אלהנקו

אנלי אלהנקו (בשוודית: Anneli Alhanko; נולדה ב-11 בדצמבר 1953) היא רקדנית בלט שוודית. אלהנקו נולדה בקולומביה בעת שאביה כיהן שם בתפקיד דיפלומטי. כשהייתה בת ארבע, חזרה משפחתה לשוודיה ומיד לאחר מכן החלה ללמוד בלט. מ-1963 ועד 1971 למדה בבית הספר השוודי המלכותי לבלט. ב-1971 החלה לעבוד בבלט המלכותי, וכבר בשנתה הראשונה קיבלה את התפקיד הראשי ב"מפצח האגוזים". ב-1973 התמנתה כרקדנית סולנית. היא הוזמנה להופיע במספר להקות, מופעי וארגוני בלט ברחבי העולם. ב-1975 הופיעה על גבי בולי דואר בשוודיה. ב-1984 הופיעה בבלט ז'יזל בתיאטרון בולשוי במוסקבה תחת ניהולה של גלינה אולנובה. ב-1984 גם ביצעה הופעה בסרט הבלט הטלוויזיוני "Abbalett". היא הנחתה את האירוויזיון לרוקדים צעירים 1993. ב-1993 גילמה בלרינה בסרט "Sista dansen", שבו שיחקו גם אווה פרולינג וסטלאן סקארסגארד. ב-2003 הוצב דיוקן שלה בגלריה הלאומית לדיוקנאות בטירת גריפסהולם. ב-2007 החלה לעסוק בלימוד בלט וב-2010 פתחה אקדמיה משלה. השתתפה במספר תוכניות בטלוויזיה השוודית. מדיה וקבצים בנושא אנלי אלהנקו בוויקישיתוף אתר האינטרנט הרשמי של אנלי אלהנקו ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
דידייר מורנו

דידייר אנדרס מורנו אספרייה (בספרדית: Didier Andrés Moreno Asprilla; נולד ב-15 בספטמבר 1991) הוא כדורגלן קולומביאני המשחק בעמדת הקשר האחורי בג'וניור ברנקייה. מורנו נולד בבאחו באודו שבמחוז צ'וקו שבקולומביה, אך עבר בגיל צעיר לבוגוטה. הוא שיחק במועדון הנוער של קבוצת אמריקה קאלי, ובשנת 2010 ערך את הופעת הבכורה שלו במדי הקבוצה הבוגרת. ב-2011 עבר לאינדפנדיינטה סנטה פה, אך שיחק מעט, וב-30 ביולי 2013 חתם באתלטיקו וילה. הוא הפך לשחקן הרכב קבוע, וב-30 באוגוסט 2013 כבש את שערו הראשון בקריירה המקצועית שלו, בהפסד קבוצתו 1–2 לפטריוטס בויאקה. ב-30 בדצמבר 2014 עבר לאינדפנדיינטה מדיין, איתה זכה בשנת 2016 באליפות קולומביה (אפרטורה). ב-16 באוגוסט 2018 הושאל לעונה אחת לדפורטיבו לה קורוניה מהליגה הספרדית השנייה, שהפכה לקבוצתו הראשונה מחוץ לקולומביה. בסוף העונה הפסידה הקבוצה במשחק המכריע על העלייה ללה ליגה, ונשארה בליגת המשנה. ב-12 באוקטובר 2018 ערך את הופעת הבכורה שלו במדי נבחרת קולומביה בניצחון נבחרתו 4–2 על נבחרת ארצות הברית במשחק ידידות. סנטה פה אליפות קולומביה (אפרטורה): 2012 הסופר קאפ הקולומביאני: 2013 אינדפנדיינטה מדיין אליפות קולומביה (אפרטורה): 2016 דידייר מורנו, באתר Transfermarkt דידייר מורנו, באתר Soccerway דידייר מורנו, באתר BDFutbol דידייר מורנו, באתר National Football Teams דידייר מורנו, באתר FootballDatabase.eu "Didier Moreno refuerza al Huila" [Didier Moreno bolsters Huila] (בספרדית). La Nación. 30 ביולי 2013. אורכב מ-המקור ב-2019-06-27. נבדק ב-16 באוגוסט 2018. {{cite web}}: (עזרה) "Jugadores que salieron de Millonarios y Santa Fe brillan con goles" [Players who left Millonarios and Santa Fe shine with goals] (בספרדית). Caracol Televisión. 19 באוגוסט 2013. נבדק ב-16 באוגוסט 2018. {{cite web}}: (עזרה) "Hernán Hechalar y Dídier Moreno, nuevos jugadores del DIM" [Hernán Hechalar and Didier Moreno, new players of DIM] (בספרדית). Fútbol Red. 30 בדצמבר 2014. נבדק ב-16 באוגוסט 2018. {{cite web}}: (עזרה) "Didier Moreno, nuevo jugador del Dépor 2018–2019" [Didier Moreno, new player of Dépor 2018–2019] (בספרדית). Deportivo La Coruña. 16 באוגוסט 2018. נבדק ב-16 באוגוסט 2018. {{cite web}}: (עזרה) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
נסירה (קבלה)

נסירה היא מונח בקבלה היהודית, המתאר את תהליך הבריאה של אדם הראשון ואשתו (אדם וחווה) מראשית בריאתם ועד מצבם הסופי. סוד הנסירה מוחל גם בהבנה של הקשר בין השכינה והאלוקות לעם ישראל, בהקבלה מסוימת לקשר בין איש לאשתו. סוד הנסירה הוא חלק מרכזי בכוונות האר"י והרש"ש בתפילה בברכות ובמצוות, בעיקר בעשרת ימי תשובה וחגי תשרי. הנסירה מורכבת מ־4 שלבים: בריאת האדם ואשתו כאשר הם מחוברים בעורפם- שני אחוריהם מחוברים. נסירה- פירוד אדם וחווה לכדי 2 ישויות שונות- מתרחקות אחת מהשנייה. סיבוב- במקום מצב של גב אל גב וריחוק, מצב של פנים אל פנים (חצי מעגל של אדם וחווה)- קירוב. חזרה לדיבוק אך בפנים אל פנים ולא גב אל גב. ערך מורחב – בריאת אדם וחוה בתהליך בריאת האדם בספר בראשית, קיימת מעין סתירה פנימית. בפרק א' נכתב שאדם וחווה נבראו שניהם, "זכר ונקבה ברא אותם". לעומת זאת בפרק ב' מסופר שחווה נבראה מהירך של אדם. כתירוץ לסתירה זו, מתואר בתלמוד ובקבלה היהודית תהליך הבריאה כתהליך נסירה. אכן בתחילה נבראו באופן של ׳גב אל גב׳, אך דרוש היה כלל התהליך להגעה למצבם הסופי. בספרות הקבלה מוסבר כי סיפור הנסירה בבריאת האדם מרמז לנסירה של זעיר אנפין המקביל לזכר, מספירת מלכות המקבילה לנקבה. כאשר נבראו היו זעיר אנפין ומלכות מחוברים "אחור באחור", ונכנסו לתרדמה (בלשון הקבלה: "דורמיטא"), לאחר מכן נעשתה הנסירה ואז הזדווגו "פנים בפנים". בקבלה מבואר כי אילו היו נבראים מלכתחילה פנים אל פנים, היו יונקים ה"חיצונים" מהאחוריים המגולים ולוקחים את ה"שפע" אליהם, ולכן נבראו בדווקא אחור באחור כי מה"פנים" אין כח לחיצונים לינק. רק לאחר שנברא אדם הראשון והחל לקיים מצוות, הוסר החשש מיניקת החיצונים וניתן היה לעשות את הנסירה. בגלל חטא אדם הראשון לא הושלם הייחוד באופן מלא. תהליך זה חוזר על עצמו בכל ראש השנה שאז מתחדש העולם על פי היהדות. בזמן תפילות ראש השנה ותקיעת שופר נעשה תהליך ה"דורמיטא" והנסירה אך הנסירה אינה מושלמת ובכל יום ננסרת ספירה נוספת עד להשלמת הנסירה ביום הכיפורים. מלבד הנסירה בחגי תשרי ישנן כוונות נסירה גם בשנת האדם בכל לילה המרמזת לדורמיטא, ובתפילת שחרית. גם בפורים יש "נסירה" לאחר "דורמיטא", כש'יסוד אבא' המרומז במרדכי נעלם בשורשו, ומתגלה אחר כך. בהגות המודרנית נעשה שימוש בנסירה כדי להסביר תופעות חברתיות והיסטוריות. הרב קוק הסביר שבאופן כללי האדם מראש מתוכנן לעשות רק דברים טובים, אלא שבתקופות מסוימות נופלת 'תרדמה' על האדם, ונדמה לו שהוא מנותק מהחיבור המחייב שלו לתורה ולמוסר. אמנם האדם במצב הזה מתרחק מהתורה והמצוות, אך בעצם דווקא אז הוא מסוגל לבחור בהם מרצונו החופשי, בדומה לאדם וחווה שיכלו לבחור אחד בשני רק לאחר שהם הופרדו. הרב יהודה ליאון אשכנזי הסביר על פי המהר"ל שהאדם לאחר הנסירה הוא בעל חסרון ושואף לשלמות. הפער בין האדם שנברא חסר ובין השלמות הוא זה שיוצר את ההיסטוריה, שהיא מהלך ההתקדמות אל עבר היעד השלם. חביבה פדיה, גוף הנסירה ואינדיבידואציה, בתוך "אל העצמי – תהליכי אינדיבידואציה ומעברי חיים", ירושלים ה'תשע"ד, עמודים 297 - 332 חיים אורי בריזל, סוד הנסירה, ירושלים ה'תשס"ח, באתר אוצר החכמה עץ חיים שער הנסירה באתר ויקיטקסט עץ חיים שער הכללים פרק יג באתר ויקיטקסט מאור ושמש על פרשת בשלח דיבור המתחיל "והנה" שער הכוונות דרושי הלילה דרוש ד'
וילנב-לה-מגלון

וילנב-לה-מגלון (בצרפתית: Villeneuve-lès-Maguelone, באוקסיטנית: Vilanòva de Magalona) הוא כפר ומועצה מקומית במחוז ארו (Hérault) שבחבל אוקסיטניה בדרום צרפת. הוא נמצא בפאתי העיר מונפלייה, באזור עשיר בביצות, על שפת הים התיכון. וילנב-לה-מגלון הייתה אחת משבע הערים (יחד עם הערים אלן, אג'ד, נרבונה, לודב, בזייה, ונים), שהיו כנראה המקור לשם "ספטימניה" (Septimania, מהמילה Sept, שבע) אשר ניתן לחבל ארץ זה על ידי הרומאים. בשנת 462 עברה הפרובינקיה לשליטתם של הוויזיגותים. תחילה הייתה מגלון למעוזו של אציל ויזיגותי, על אדמה המוגנת על ידי לגונות. בהמשך הפכה למקום מושבו של בישוף. לאחר מלחמות רבות אשר צמצמו את מספר התושבים באזור, החזיר אליה בישוף בשם ארנו (Arnaud‏, 1030–1060) את הדיוקסיה, בנה מחדש את הכנסייה שנהרסה והקים גשר כדי לחבר ולאחד את מגלון לאזור החדש אשר נשא את השם וילה נובה (Villeneuve, "עיר חדשה"). בהמשך הוקמה שם קתדרלה בסגנון רומאי, אשר נושאת את השם סן פייר דה מגלון. בעיר: כנסיית סנט-אטיין מהמאה ה-7 באזור החוף: קתדרלת סן פייר (פטרוס) וסן פול (פאולוס) חוף ציבורי המשתרע מפלאוואס-לה-פלו (Palavas-les-Flots) עד חופי העיר הסמוכה פרונטיניאן (Frontignan) סביב העיר: הריסותיה של קפלת סן-בודיי (Saint-Baudille) על הר מדלן (Madeleine) ומצבת אבן המנציחה את לוחמי המחתרת הצרפתיים שנהרגו במלחמת העולם השנייה אתר האינטרנט הרשמי של וילנב-לה-מגלון
האקס סטרטר

האקס סטרטר (באנגלית: Hucks starter) היא יחידת כוח עזר, ממקור כוח חיצוני, בדרך כלל מרכב מוטורי המספק כוח ראשוני להתנעת מנועי מטוסי בוכנה, אשר היה נפוץ בשנות ה-20 ובשנות ה-30 של המאה העשרים. ה"האקס סטרטר" מוגדר כתחליף מכני עבור צוותי הקרקע. ה"האקס סטרטר" פותח במהלך מלחמת העולם הראשונה על ידי הטייס הבריטי בנטפילד צ'ארלס האקס (שם מלא: "Bentfield Charles Hucks") (1884-1918) מגיס התעופה המלכותי. "האקס סטרטר" היה תחליף מכני עבור אנשי צוות הקרקע שלפני פיתוח ה-"האקס סטרטר" היו מסובבים ידנית את מדחפי המטוסים כדי להתניע את מנוע המטוס. בשנות ה-20 של המאה ה-20 ובשנות ה-30 של המאה ה-20 ההאקס סטרטר" היו נפוצים, לאחר שמדחפי האווירונים הפכו לגדולים, והיה קשה לסובבם ידנית. ה"האקס סטרטר" היה מחובר לכלי רכב פתוח. הכוח של הרכב היה מועבר ממנועו, בדרך כלל בעל הנעה אחורית, פיר המתנע נכנס לרכזת מיוחדת המשלבת מצמד על מרכז הרכבה של המדחף. בשנות ה-20, של המאה ה-20 חיל האוויר המלכותי הבריטי התבסס על שלדות רכב מסוג פורד מודל T אשר חוברו ל"האקס סטרטר". "האקס סטרטר" "האקס סטרטר" "האקס סטרטר" הבנוי על שלדה של דגם פורד מודל T "האקס סטרטר" "האקס סטרטר" שלדה של דגם "Ford Model A" (אנ') הכוללת את "האקס סטרטר", צולם ליד האנגר של "National Advisory Committee for Aeronautics (NACA)", שנת 1931 (בחלק השמאלי של התמונה) "Aircraft engine starting" (אנ') מדיה וקבצים בנושא האקס סטרטר בוויקישיתוף האקס סטרטר, סרטון באתר יוטיוב האקס סטרטר, סרטון באתר יוטיוב האקס סטרטר, סרטון באתר יוטיוב "האקס סטרטר" - תמונה (flickr.com/photos) "האקס סטרטר" shuttleworth.org/collection/hucks-starter "האקס סטרטר" בתקופת מלחמת העולם הראשונה books.google.co.il Aeroplane Monthly One good turn article in the March 1979 issue. p. 125. "האקס סטרטר" rafmuseum.org.uk/research/collections/hucks-starter הרגע הראשון - האקס סטרטר מתחיל ב-70 שנה The Moment - First Hucks Start in 70 Years". Vintage Wings of Canada. Retrieved 30 June 2015
Calipso (שיר של צ'ארלי צ'ארלס)

"Calipso" הוא שיר של המפיק האיטלקי צ'ארלי צ'ארלס (אנ') ודארדאסט בהשתתפות הזמרים ספירה איבסטה (אנ'), מחמוד ופאברי פיברה. השיר יצא ב-26 באפריל 2019 על ידי חברת התקליטים איילנד רקורדס. הקליפ הרשמי של השיר, בבימויו של אטיליו קוסאני, יצא ב-15 במאי 2019 בערוץ היוטיוב של צ'ארלי צ'ארלס. מידע על הסינגל "Calipso" באתר מיוזיק בריינז מידע על היצירה "Calipso" באתר Discogs מילות השיר "Calipso" באתר Genius סרטון השיר "Calipso" באתר יוטיוב Calipso (feat. Sfera Ebbasta, Mahmood & Fabri Fibra) - Single di Charlie Charles (באיטלקית), נבדק ב-2019-06-27 "È uscito il video di "Calipso" con Fabri Fibra, Mahmood e Sfera Ebbasta". MTV (באיטלקית). 15 במאי 2019. נבדק ב-16 במאי 2019. {{cite web}}: (עזרה)
מדף הקרח אמרי

מדף הקרח אמרי (באנגלית: Amery Ice Shelf) הוא מדף קרח רחב באנטארקטיקה. מדף הקרח מצוי בראשו של מפרץ פרידז, בין חוף לארס כריסטנסן, לבין חוף אינגריד כריסטנסן. מדף הקרח אמרי הוא מדף הקרח השלישי בגודלו באנטארקטיקה (אחרי מדף הקרח רוס, ומדף הקרח רון-פילכנר). שטחו של מדף הקרח 64,342 קמ"ר. קרחון לאמברט הנשפך אל מדף הקרח, מזין אותו. ב-11 בפברואר 1931 מיפתה משלחת החקר הבריטית, אוסטרלית וניו זילנדית לאנטארקטיקה בפיקודו של דאגלס מוסון את האזור, וקראה ללשון יבשה בחוף אנטארקטיקה הסמוך "כף אמרי" (Cape Amery) על שמו של ויליאם בנקס אמרי (William Bankes Amery), רואה חשבון בריטי, שייצג את ממשלת בריטניה באוסטרליה בשנים 1928–1925. בשנת 1947 קראה הוועדה המייעצת לשמות אנטארקטיים למדף הקרח על שמו של הכף שלחופו מדף הקרח נמצא. בשנת 2001 נקדחו שני חורים במדף הקרח על ידי מדענים ממהמחלקה האנטארקטית של אוסטרליה (מחלקה של המשרד לאיכות הסביבה של אוסטרליה) וכן נדגמה קרקעית הים וציוד צילומי הורד אל מתחת מדף הקרח לצלם את קרקעית הים. על ידי בחינת הרכב מאובנים של דגימות משקע, מדענים הסיקו כי מדף הקרח נסוג לפחות 80 ק"מ למיקומו הנוכחי מאז תקופת ההולוקן (לפני כ-5,700 שנה). בדצמבר 2006, מדענים אוסטרליים החלו לחקור סדקים גדולים שנוצרו במדף הקרח בעשור הראשון של המאה ה-21. סדקים הגדלים בקצב של חמישה מטרים ליום. סדקים אלה מאיימים לנתק 1000 קילומטרים רבועים ממדף הקרח אמרי. המדענים סבורים כי אין די מידע לייחס את הסיבה של הניתוק להתחממות כדור הארץ. תחנת המחקר הסינית ז'ונגשאן, וכן תחנת פרוגרס הרוסית ממוקמת על החוף לצד מדף הקרח. מדיה וקבצים בנושא מדף הקרח אמרי בוויקישיתוף מדף הקרח אמרי באתר הסקר הגאולוגי של ארצות הברית מדף הקרח אמרי באתר הגאזט האנטארקטי של ממשלת אוסטרליה מדף הקרח אמרי באתר הגאזט האנטארקטי המשווה SCAR של ממשלת אוסטרליה מדף הקרח אמרי, באתר אנציקלופדיה בריטניקה (באנגלית) קרחון בגודל של גוש דן התנתק מאנטרקטיקה, באתר ynet, 1 באוקטובר 2019 מידע גאוגרפי והיסטורי אתר חדשות ABC